2021.09.28.

Magyar Nemzeti Vagyonkezelő Zrt.

Sajtóközlemény

**EURÓPAI UNIÓS FORRÁSBÓL VALÓSUL MEG A BHSE KOMBINÁLT ÉPÜLET ÉS VÍVÓTEREM ÉS VASAS JÉGCENTRUM KOMPLEX ENERGETIKAI KORSZERŰSÍTÉSE**

**A Magyar Nemzeti Vagyonkezelő Zrt. (MNV Zrt.) 299.596.242 forint összegű támogatást nyert el a Széchenyi 2020, Környezeti és Energiahatékonysági Operatív Program keretében.**

Az MNV Zrt. az állami vagyon felelős kezelőjeként vissza nem térítendő európai uniós támogatásból végzi el a kapcsolódó épületek teljesörű energetikai korszerűsítését (KEHOP-5.2.12-17-2020-00018). A munkálatok három fő területet céloznak meg; az építészeti és épületgépészeti átalakítások mellett a kapcsolódó villamossági fejlesztések is megtörténnek.

A kombinált épület korszerűsítés során az alábbi műszaki tartalmak kerülnek megvalósításra:

- Tetőszerkezet hőszigetelése (cseréje szendvicspanelre)

- napelemes rendszer kiépítése

- Fűtési és HMV rendszer korszerűsítése

- Világítás korszerűsítése

A Zsinagóga (BHSE Vívóterem) épület korszerűsítés során az alábbi műszaki tartalmak kerülnek megvalósításra:

- Nyílászárók cseréje

- Hővisszanyerős szellőzés kiépítése

A Vasas Jégcentrum épület korszerűsítés során az alábbi műszaki tartalmak kerülnek megvalósításra:

- Folyadékhűtő berendezés cseréje és kapcsolódó kiegészítő gépészeti szerelések

- Napelemes rendszer telepítése

A beruházás eredményeként a BHSE Kombinált épület és Vívóterem és Vasas Jégcentrum épületek energiatakarékossága megfelel napjaink elvárásainak, a létesítmények energiafelhasználásának racionalizálása összhangban van a Környezeti és Energiahatékonysági Operatív Programban meghatározott eredményekkel és a környezetvédelmi célkitűzésekkel egyaránt. A korszerűsítésnek köszönhetően a létesítmények üzemeltetési költségei lényegesen kedvezőbbé válnak.

**További információ kérhető:**

Magyar Nemzeti Vagyonkezelő Zrt.

Cím: 1133 Budapest, Pozsonyi út 56.

E-mail: kommunikacio@mnv.hu